Temeljem članka 45. stavka 1. točke 18. Statuta Grada Orahovice (Službeni glasnik br. 4/22), članka 10. Programa poticanja razvoja poduzetništva na području grada Orahovice (Službeni glasnik br. 7/25) gradonačelnik Grada Orahovice raspisuje

JAVNI POZIV

za dodjelu potpora iz Programa poticanja razvoja poduzetništva

Grada Orahovice u 2025. godini

I.

PREDMET JAVNOG POZIVA

Predmet ovog javnog poziva je dodjela bespovratnih potpora iz Programa poticanja razvoja poduzetništva Grada Orahovice, kojim se provode mjere s ciljem jačanja poduzetnika na tržištu te podizanja razine poduzetničkih znanja i vještina (u daljnjem tekstu: Javni poziv).

U okviru Javnog poziva realiziraju se sljedeće mjere:

1. Potpora za pokretanje gospodarskih aktivnosti poduzetnika početnika

2. Potpora za nabavu i ugradnju novih strojeva, opreme i alata

3. Potpore za nova zapošljavanja

4. Potpore za sufinanciranje zakupa poslovnog prostora u Poduzetničkom inkubatoru

 Potpore koje se dodjeljuju na temelju ovog javnog poziva su potpore male vrijednosti sukladno pravilima Uredbe Komisije (EU) br.2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije L 2023/2831).

II.

KORISNICI POTPORA

 Korisnici potpore mogu biti postojeći i novi mikro i mali poduzetnici i obrtnici koji su u cijelosti u privatnom vlasništvu sa sjedištem na području grada Orahovice i koji imaju minimalno 50% zaposlenih radnika sa prebivalištem/boravištem na području grada Orahovice.

 Pod obrtnicima se podrazumijeva fizička osoba koja obavlja djelatnost obrta, sporednog zanimanja, paušalni obrti te domaće radinosti registriranih sukladno Zakonu o obrtu.

Mikro poduzetnici su oni koji ne prelaze dva od tri sljedeća uvjeta:

- Iznos ukupne aktive 350.000,00 EUR,

- Prihod 700.000,00 EUR i

- Prosječan broj radnika tijekom poslovne godine 10.

Mali poduzetnici su oni koji nisu mikro poduzetnici i koji ne prelaze dva od tri sljedeća uvjeta:

- Ukupna aktiva 4.000.000,00 EUR,

- Prihod 8.000.000,00 EUR,

- Prosječan broj radnika tijekom poslovne godine 50.

Na ovaj Javni poziv mogu se javiti i srednji i veliki poslovni subjekti s područja grada Orahovice.

III.

UVJETI ZA DODJELU POTPORE

Prijavu za dodjelu sredstava potpore mogu podnijeti poduzetnici i obrtnici iz dijela II. koji zadovoljavaju i sljedeće uvjete:

- koji imaju sjedište na području grada Orahovice,

- koji imaju minimalno 50% zaposlenih radnika sa prebivalištem/boravištem na području grada Orahovice u trenutku prijave,

- koji su u cijelosti u privatnom vlasništvu,

- koji su ulaganje izvršili ili će izvršiti na području grada Orahovice,

- koji imaju najmanje jednog zaposlenog u trenutku objave Javnog poziva (jednim zaposlenim smatra se i onaj obrtnik/paušalni obrtnik koji je zaposlen kao vlasnik svog obrta a ne ostvaruje radni odnos kod drugog poslodavca),

- koji nemaju evidentiran dug po osnovi javnih davanja o kojima službenu evidenciju vodi Porezna uprava, ne stariji od 30 dana u trenutku prijave na Javni poziv,

- povezani subjekti prijavitelja nemaju evidentiran dug po osnovi javnih davanja o kojima službenu evidenciju vodi Porezna uprava, ne stariji od 30 dana u trenutku prijave na Javni poziv,

- koji na dan prijave na Javni poziv imaju podmirene sve dospjele obveze prema Gradu Orahovici i trgovačkim društvima u vlasništvu Grada (Papuk d.o.o., Virkom d.o.o. Podružnica Orahovica, Ružica grad d.o.o., Radio Orahovica d.o.o., Papuk plin d.o.o.) do dana objave Javnog poziva,

- povezani subjekti prijavitelja dan prijave na Javni poziv imaju podmirene sve dospjele obveze prema Gradu Orahovici i trgovačkim društvima u vlasništvu Grada (Papuk d.o.o., Virkom d.o.o. Podružnica Orahovica, Ružica grad d.o.o., Radio Orahovica d.o.o., Papuk plin d.o.o.) do dana objave Javnog poziva,

- koji su u skladu s odredbama o potporama male vrijednosti (Uredba Komisije EU br. 2023/22831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore),

- nad kojima nije otvoren stečajni postupak, postupak predstečajne nagodbe ili postupak likvidacije i koji trenutno nije u blokadi,

- da u zadnjih 3 godine Grad Orahovica ili drugo poduzeće u većinskom vlasništvu Grada Orahovice nije otpisao dug prijavitelju, osnivaču, vlasniku i odgovornoj osobi prijavitelja

Potpore se dodjeljuju za pokriće dijela troškova izvršenog ili planiranog ulaganja, s tim da porez na dodanu vrijednost (u daljnjem tekstu: PDV) nije prihvatljiv trošak ukoliko je povrativ. Priznaju se troškovi nastali u 2025. godini.

Ukoliko je poduzetnik već koristio potpore za učinjene troškove za koje traži potporu po ovom javnom pozivu, iznos potpore koji se dodjeljuje i ostvarenih potpora za taj trošak, neovisno od kojeg tijela je odobren, ne može prelaziti ukupan iznos troškova koje je imao poduzetnik.

Prijava istog troška u različitim mjerama nije prihvatljiva.

U slučaju da korisnik potpore stekne pravo na potporu u trenutku kada po ovom javnom pozivu preostane manji iznos sredstava od pripadajućeg iznosa potpore, korisniku će se ponuditi potpora u visini preostalog iznosa.

IV.

MJERE ZA DODJELU POTPORA

Potpore se dodjeljuju prema uvjetima određenim za provedbu pojedine mjere kako

slijedi:

**1. Potpore za pokretanje gospodarskih aktivnosti poduzetnika početnika**

Potpore se dodjeljuju poduzetnicima početnicima pri pokretanju gospodarske aktivnosti za troškove nabave novih strojeva, opreme i alata, računalnih programa namijenjenih za obavljanje glavne/pretežite djelatnosti, u visini od 70% troškova, a najviše 1.400,00 EUR.

Minimalna pojedinačna vrijednost novih strojeva, opreme i alata, računalnih programa je 130,00 EUR.

Poduzetnikom početnikom smatra se gospodarski subjekt koji je upisan u odgovarajući registar u razdoblju ne dužem od 2 godine do dana podnošenja prijave na ovaj javni poziv.

Iznimno, poduzetnik početnik koji je u godini u kojoj je raspisan Javni poziv navršio razdoblje od 2 godine u kojem je upisan u odgovarajući registar, može podnijeti prijavu, ali samo za troškove koji su nastali od 01.01.2025.godine do dana kada je navršio razdoblje od 2 godine.

Troškovi koji nastanu nakon tog razdoblja neće se priznati.

Troškovi za kupnju osobnog automobila, najma poslovnog prostora, troškovi osnivanja odnosno registracije i osnivački kapital za trgovačka društva neće se priznati.

Prijave se podnose na obrascu – Obrazac 1-2025, kojem se prilaže:

- Izjava o korištenim potporama male vrijednosti (prilaže i podnositelj prijave koji do sada nije koristio potpore male vrijednosti),

- Skupna izjava 2025,

- Izjava o povezanim osobama

- Izjava vlasnika obrta ako je jedini zaposleni u obrtu

- izvadak iz sudskog/obrtnog registra ili elektronski ispis, ne stariji od 30 dana od dana

podnošenja prijave,

- računi(transakcijski), računi za predujam ili ponude/predračuni za troškove nabave novih strojeva, opreme, alata namijenjenih za obavljanje poslovne djelatnosti, računalnih programa, (minimalne pojedinačne vrijednosti 130,00 EUR), izrade web stranice iz tekuće kalendarske godine. Uz račune, račune za predujam ili ponude/predračune za proizvode/usluge iz inozemstva obvezno je priložiti kratak opis proizvoda/usluge na hrvatskom jeziku,

- izvod sa žiro računa kojim se dokazuje već izvršeno plaćanje računa, ponuda, predračuna (ako nije izvršeno plaćanje po ponudi, predračunu ili računu tada nije potrebno dostavljati) ,

- potvrda Porezne uprave o nepostojanju duga po osnovi javnih davanja ne starija od 30 dana od dana podnošenja prijave,

- za povezane subjekte prijavitelja potvrda Porezne uprave o nepostojanju duga po osnovi javnih davanja ne starija od 30 dana od dana podnošenja prijave

- preslika obrasca JOPPD (stranica A i B) za prethodni mjesec i potvrdu Porezne uprave o njegovom zaprimanju

- za dugovanja prema Gradu Orahovici i trgovačkim društvima u vlasništvu Grada (Papuk d.o.o. ,Virkom d.o.o. Podružnica Orahovica, Ružica grad d.o.o., Radio Orahovica d.o.o., Papuk plin d.o.o.), podnositelji prijave prilažu potvrdu o nepostojanju duga na dan prijave na Javni poziv po uvjetom da ista nije starija od 30 dana od dana podnošenja prijave,

- za dugovanja povezanih subjekata prijavitelja prema Gradu Orahovici i trgovačkim društvima u vlasništvu Grada (Papuk d.o.o. ,Virkom d.o.o. Podružnica Orahovica, Ružica grad d.o.o., Radio Orahovica d.o.o., Papuk plin d.o.o.)., podnositelji prijave prilažu potvrdu o nepostojanju duga na dan prijave na Javni poziv po uvjetom da ista nije starija od 30 dana od dana podnošenja prijave,

- dokaz da u zadnje 3 godine Grad Orahovica ili drugo poduzeće u većinskom vlasništvu Grada Orahovice nije otpisao dug prijavitelju, osnivaču, vlasniku i odgovornoj osobi prijavitelja nije potrebno dostaviti već će to provjeriti Jedinstveni upravni odjel Grada Orahovice,

- preslika osobne iskaznice vlasnika obrta ili odgovorne osobe u poslovnom subjektu, a ako je u odgovarajućem registru (sudski ili obrtni) više osoba ovlaštenih za zastupanje, dostaviti presliku osobne iskaznice osobe koja je potpisala prijavu,

- preslika obavijesti Državnog zavoda za statistiku o razvrstavanju poslovnog subjekta prema NKD-u za trgovačka društva koja je važeća u trenutku prijave na Javni poziv,

- BON 2/SOL2

- Ako je vlasnik obrta ili osoba ovlaštena za zastupanje poslovnog subjekta koje podnosi prijavu na Javni poziv osoba s invaliditetom potrebno je priložiti PK karticu(karticu poreza na dohodak od nesamostalnog rada) i Rješenje nadležne institucije o stupnju invaliditeta iz koje je razvidan postotak invaliditeta

**2. Potpore za nabavu i ugradnju novih strojeva, opreme i alata**

Potpore se dodjeljuju za troškove za nabavu i ugradnju novih strojeva, opreme, alata, nove računalne opreme i računalnih programa namijenjenih za obavljanje glavne/pretežite poslovne djelatnosti u visini od 50% troškova, a najviše 6.600,00 EUR. Minimalna pojedinačna vrijednost novih strojeva i opreme, računalne opreme i računalnih programa je 130,00 EUR.

Ovu mjeru mogu koristiti gospodarski subjekti čija je glavna (pretežita) djelatnost prema Nacionalnoj klasifikaciji djelatnosti, na dan 01.01.2025.godine, registrirana za:

Prerađivačka industrija područje C od odjeljka 10 do 33 (zaključno 32.99), Informacije i komunikacije područje J odjeljak 62.

Troškovi za kupnju osobnog automobila neće se priznati.

Prijave se podnose na obrascu – Obrazac 2-2025, kojem se prilaže:

- Izjava o korištenim potporama male vrijednosti (prilaže i podnositelj prijave koji do

sada nije koristio potpore male vrijednosti),

- Skupna izjava 2025,

- Izjava o povezanim osobama

- Izjava vlasnika obrta ako je jedini zaposleni u obrtu

- izvadak iz sudskog/obrtnog registra ili elektronski ispis, ne stariji od 30 dana od dana

podnošenja prijave,

- preslika obavijesti Državnog zavoda za statistiku o razvrstavanju poslovnog subjekta prema NKD-u za trgovačka društva koja je važeća u trenutku prijave na Javni poziv

- računi(transakcijski), računi za predujam ili ponude/predračuni za troškove kupnje i ugradnje novih strojeva i opreme, alata, nove računalne opreme i računalnih programa namijenjenih za obavljanje poslovne djelatnosti (minimalna pojedinačna vrijednost novih strojeva i opreme, računalne opreme i računalnih programa je 130,00 EUR) iz tekuće kalendarske godine. Uz račune, račune za predujam ili ponude/predračune za proizvode iz inozemstva obvezno je priložiti kratak opis proizvoda na hrvatskom jeziku,

- izvod sa žiro računa kojim se dokazuje već izvršeno plaćanje računa, ponuda, predračuna (ako nije izvršeno plaćanje po ponudi, predračunu ili računu tada nije potrebno dostavljati)

- potvrda Porezne uprave o nepostojanju duga po osnovi javnih davanja ne starija od 30 dana od dana podnošenja prijave,

- za povezane subjekte prijavitelja potvrda Porezne uprave o nepostojanju duga po osnovi javnih davanja ne starija od 30 dana od dana podnošenja prijave

- preslika obrasca JOPPD (stranica A i B) za prethodni mjesec i potvrdu Porezne uprave

 o njegovom zaprimanju

- za dugovanja prema Gradu Orahovici i trgovačkim društvima u vlasništvu Grada (Papuk d.o.o. , Virkom d.o.o. Podružnica Orahovica, Ružica grad d.o.o., Radio Orahovica d.o.o., Papuk plin d.o.o.)., podnositelji prijave prilažu potvrdu o nepostojanju duga na dan prijave na Javni poziv po uvjetom da ista nije starija od 30 dana od dana podnošenja prijave,

- za dugovanja povezanih subjekata prijavitelja prema Gradu Orahovici i trgovačkim

društvima u vlasništvu Grada (Papuk d.o.o. , Virkom d.o.o. Podružnica Orahovica, Ružica grad d.o.o., Radio Orahovica d.o.o., Papuk plin d.o.o.)., podnositelji prijave prilažu potvrdu o nepostojanju duga na dan prijave na Javni poziv po uvjetom da ista nije starija od 30 dana od dana podnošenja prijave,

- dokaz da u zadnje 3 godine Grad Orahovica ili drugo poduzeće u većinskom vlasništvu Grada Orahovice nije otpisao dug prijavitelju, osnivaču, vlasniku i odgovornoj osobi prijavitelja nije potrebno dostaviti već će to provjeriti Jedinstveni upravni odjel Grada Orahovice,

- preslika osobne iskaznice vlasnika obrta ili odgovorne osobe u poslovnom subjektu, a ako je u odgovarajućem registru (sudski ili obrtni) više osoba ovlaštenih za zastupanje, dostaviti presliku osobne iskaznice osobe koja je potpisala prijavu,

- BON 2/SOL2

- Ako je vlasnik obrta ili osoba ovlaštena za zastupanje poslovnog subjekta koje podnosi prijavu na Javni poziv osoba s invaliditetom potrebno je priložiti PK karticu(karticu poreza na dohodak od nesamostalnog rada) i Rješenje nadležne institucije o stupnju invaliditeta iz koje je razvidan postotak invaliditeta

**3. Potpore za novo zapošljavanje**

 Potpore se dodjeljuju za zapošljavanje osoba s prebivalištem na području Grada, na neodređeno i to:

a. Za svaku novozaposlenu osobu s navršenih 30 godina i više

 - Jednokratni poticaj u iznosu od 1.400,00 EUR

 b. Za svaku novozaposlenu osobu do navršenih 30 godina

 - Jednokratni poticaj u iznosu od 1.600,00 EUR

Potpore se mogu dodijeliti i vlasnicima obrta uz uvjet da si isti isplaćuje plaću.

Potpore se dodjeljuju do maksimalno 3 novozaposlene osobe.

Potpora se ne dodjeljuje prijavitelju koji je u zadnjih šest mjeseci do dana objave Javnog poziva otpustio jednog ili više zaposleniih.

Napomena: za osobu za koju je prijavitelj primio potporu iz Državnog proračuna za mjeru Zadržavanje radnih mjesta i Samozapošljavanje, nije moguća prijava na ovu potporu zbog dvostrukog financiranja.

 Prijave se podnose na obrascu – Obrazac 3-2025, kojem se prilaže:

- Obrazac 3a-2025

- Izjava o korištenim potporama male vrijednosti (prilaže i podnositelj prijave koji do sada nije koristio potpore male vrijednosti)

- Skupna izjava 2025.

- Izjava o povezanim osobama

- Izjava vlasnika obrta ako je jedini zaposleni u obrtu

- izvadak iz sudskog/obrtnog registra ne stariji od 30 dana od dana podnošenja prijave

- Izjavu poslodavca o broju zaposlenih na dan podnošenja prijave. Izjava mora sadržavati podatak o broju zaposlenih na određeno i neodređeno vrijeme, te podatak o trajanju radnog odnosa na određeno vrijeme

- preslika obavijesti Državnog zavoda za statistiku o razvrstavanju poslovnog subjekta prema NKD-u za trgovačka društva koja je važeća u trenutku prijave na Javni poziv

- Izvješće o primicima od nesamostalnog rada (JOPPD obrazac), porezu na dohodak i prirezu, te doprinosima za obvezna osiguranja za prethodnih 12 mjeseci, koje prethode mjesecu u kojem je zaposlena osoba za koju se traži potpora i potvrdu Porezne uprave o njegovom zaprimanju.

- Preslika osobne iskaznice osobe za koju se traži potpora

- Izjava prijavitelja kojom pod materijalnom i kaznenom odgovornosti izjavljuje da u zadnjih šest mjeseci do dana objave Javnog poziva nije otpustio jednog ili više zaposlenih

- Preslika Ugovora o radu sa osobom za koju se traži potpora

- Potvrda Hrvatskog zavoda za mirovinsko osiguranje o podacima evidentiranim u matičnoj evidenciji zavoda za osobu za koju se traži poticaj iz koje mora biti vidljivo da je osoba prijavljena kod podnositelja prijave

- potvrda Porezne uprave o nepostojanju duga po osnovi javnih davanja ne starija od 30 dana od dana podnošenja prijave

- za povezane subjekte prijavitelja potvrda Porezne uprave o nepostojanju duga po osnovi javnih davanja ne starija od 30 dana od dana podnošenja prijave

- za dugovanja prema Gradu Orahovici i trgovačkim društvima u vlasništvu Grada (Papuk d.o.o. , Virkom d.o.o. Podružnica Orahovica, Ružica grad d.o.o., Radio Orahovica d.o.o., Papuk plin d.o.o.)., podnositelji prijave prilažu potvrdu o nepostojanju duga na dan prijave na Javni poziv po uvjetom da ista nije starija od 30 dana od dana podnošenja prijave, ,

- za dugovanja povezanih subjekata prijavitelja prema Gradu Orahovici i trgovačkim društvima u vlasništvu Grada (Papuk d.o.o. , Virkom d.o.o. Podružnica Orahovica, Ružica grad d.o.o., Radio Orahovica d.o.o., Papuk plin d.o.o.)., podnositelji prijave prilažu potvrdu o nepostojanju duga na dan prijave na Javni poziv po uvjetom da ista nije starija od 30 dana od dana podnošenja prijave,

- dokaz da u zadnje 3 godine Grad Orahovica ili drugo poduzeće u većinskom vlasništvu Grada Orahovice nije otpisao dug prijavitelju, osnivaču, vlasniku i odgovornoj osobi prijavitelja nije potrebno dostaviti već će to provjeriti Jedinstveni upravni odjel Grada Orahovice,

- preslika osobne iskaznice vlasnika obrta ili odgovorne osobe u poslovnom subjektu, a ako je u odgovarajućem registru (sudski ili obrtni) više osoba ovlaštenih za zastupanje, dostaviti presliku osobne iskaznice osobe koja je potpisala prijavu,

- BON 2/SOL2

- Ako je vlasnik obrta ili osoba ovlaštena za zastupanje poslovnog subjekta koje podnosi prijavu na Javni poziv osoba s invaliditetom potrebno je priložiti PK karticu(karticu poreza na dohodak od nesamostalnog rada) i Rješenje nadležne institucije o stupnju invaliditeta iz koje je razvidan postotak invaliditeta

**4. Potpore za sufinanciranje zakupa poslovnog prostora u Poduzetničkom inkubatoru**

 Potpore se dodjeljuju za sufinanciranje zakupa poslovnog prostora u poduzetničkom inkubatoru u Orahovici za one poduzetnike koji plaćaju najam poslovnog prostora temeljem sklopljenog Ugovora o zakupu između Poduzetničkog inkubatora Virovitičko-podravske županije d.o.o. i korisnika u visini 50% iznosa koji korisnici trebaju platiti.

Prijave se podnose na obrascu – Obrazac 4-2025, kojem se prilaže:

- Izjava o korištenim potporama male vrijednosti (prilaže i podnositelj prijave koji do

sada nije koristio potpore male vrijednosti)

- Skupna izjava 2025

- Izjava o povezanim osobama

- Izjava vlasnika obrta ako je jedini zaposleni u obrtu

- izvadak iz sudskog/obrtnog registra ne stariji od 30 dana od dana podnošenja prijave

- preslika obavijesti Državnog zavoda za statistiku o razvrstavanju poslovnog subjekta prema NKD-u za trgovačka društva, koja je važeća u trenutku prijave na Javni poziv,

- preslika Ugovora između Poduzetničkog inkubatora Virovitičko-podravske županije d.o.o. i korisnika.

- računi za troškove zakupa poslovnog prostora te izvod iz žiro računa kojim se dokazuje

izvršeno plaćanje istih

- potvrda Porezne uprave o nepostojanju duga po osnovi javnih davanja ne starija od 30

 dana od dana podnošenja prijave

- za povezane subjekte prijavitelja potvrda Porezne uprave o nepostojanju duga po osnovi javnih davanja ne starija od 30 dana od dana podnošenja prijave

- preslika obrasca JOPPD (stranica A i B) za prethodni mjesec i potvrdu Porezne uprave o njegovom zaprimanju

- za dugovanja prema Gradu Orahovici i trgovačkim društvima u vlasništvu Grada (Papuk d.o.o. , Virkom d.o.o. Podružnica Orahovica., Ružica grad d.o.o., Radio Orahovica d.o.o., Papuk plin d.o.o.)., podnositelji prijave prilažu potvrdu o nepostojanju duga na dan prijave na Javni poziv po uvjetom da ista nije starija od 30 dana od dana podnošenja prijave, ,

- za dugovanja povezanih subjekata prijavitelja prema Gradu Orahovici i trgovačkim društvima u vlasništvu Grada (Papuk d.o.o. , Virkom d.o.o. Podružnica Orahovica, Ružica grad d.o.o., Radio Orahovica d.o.o., Papuk plin d.o.o.). podnositelji prijave prilažu potvrdu o nepostojanju duga na dan prijave na Javni poziv po uvjetom da ista nije starija od 30 dana od dana podnošenja prijave,,

- dokaz da u zadnje 3 godine Grad Orahovica ili drugo poduzeće u većinskom vlasništvu Grada Orahovice nije otpisao dug prijavitelju, osnivaču, vlasniku i odgovornoj osobi prijavitelja nije potrebno dostaviti već će to provjeriti Jedinstveni upravni odjel Grada Orahovice,

- preslika osobne iskaznice vlasnika obrta ili odgovorne osobe u poslovnom subjektu, a ako je u odgovarajućem registru (sudski ili obrtni) više osoba ovlaštenih za zastupanje, dostaviti presliku osobne iskaznice osobe koja je potpisala prijavu,

- BON 2/SOL2

- Ako je vlasnik obrta ili osoba ovlaštena za zastupanje poslovnog subjekta koje podnosi prijavu na Javni poziv osoba s invaliditetom potrebno je priložiti PK karticu(karticu poreza na dohodak od nesamostalnog rada) i Rješenje nadležne institucije o stupnju invaliditeta iz koje je razvidan postotak invaliditeta

V.

SREDSTVA POTPORE

Ukupno raspoloživa sredstva namijenjena za dodjelu potpora po ovom javnom pozivu iznose 35.000,00 EUR.

Po ovom javnom pozivu jedan poduzetnik može se prijaviti za više mjera i ostvariti pravo na maksimalan iznos potpore ne veći od 5.000,00 EUR.

VI.

NAČIN PODNOŠENJA PRIJAVE

Prijava na javni poziv podnosi se na obrascu prijave naznačenom u javnom pozivu s traženom

potpunom dokumentacijom. Prijava se podnosi putem pošte preporučeno s povratnicom na

adresu: Grad Orahovica, F. Gavrančića 6, 33515 Orahovica s naznakom " Ne otvarati - Prijava

na Javni poziv za dodjelu potpora iz Programa poticanja razvoja poduzetništva Grada

Orahovice u 2025. godini .“

Obrasce za prijavu na javni poziv, obrazac Izjave o korištenim potporama male vrijednosti, obrazac Skupne izjave 2025, Izjavu o povezanim osobama, Izjava vlasnika obrta ako je jedini zaposleni u obrtu, podnositelji prijava mogu preuzeti na web stranici Grada Orahovice:

www.orahovica.hr.

Sva dokumentacija koja se prilaže ovom Javnom pozivu, mora biti uvezana i sve stranice

numerirane i potpisane !!

VII.

POSTUPAK DODJELE POTPORE

Javni poziv bit će otvoren 30 dana od dana objave, zaključno s 22.listopada 2025. godine.

Prijave se razmatraju prema redoslijedu podnesene prijave prema uvjetima iz ovog javnog poziva.

Ukoliko nije podnesena sva dokumentacija, Povjerenstvo će od podnositelja prijave zatražiti dopunu dokumentacije, odnosno eventualna potrebna objašnjenja, dajući mu rok od 3 dana za dostavu tražene dokumentaciji i /ili pojašnjenja. Ukoliko podnositelj prijave ne dostavi traženu dokumentaciju u navedenom roku, njegova se prijava neće razmatrati.

Prijave koje nisu uvezane, sve stranice nisu numerirane i potpisane, nije poslana putem pošte preporučeno s povratnicom neće se razmatrati te će se takve prijave odbaciti.

Povjerenstvo koje imenuje Gradonačelnik razmatra pristigle prijave. Prijave koje ispunjavaju propisane uvjete Povjerenstvo će bodovati temeljem kriterija i dodjelom odgovarajućeg broja bodova uz svaki kriterij te dati prijedlog za dodjelu potpore. Ukoliko dvije ili više prijava imaju isti broj bodova, prednost ima ona prijava koja je prije predana u poštu.

Odluku o dodjeli potpore donosi gradonačelnik. Odluka se objavljuju na službenim mrežnim stranicama Grada Orahovice.

Po donošenju odluke o dodjeli potpore, Jedinstveni upravni odjel Grada Orahovice dostavlja prijavitelju ugovor na potpis, kojim će se definirati međusobna prava i obveze, a koji će u ime Grada Orahovice potpisati Gradonačelnik.

Ukoliko prijavitelj ne potpiše ugovor u roku od 10 dana od primitka obavijesti o potpisivanju ugovora smatra se da je odustao od korištenja dodijeljene potpore.

Korisnik je obvezan 10 dana nakon potpisivanja ugovora dostaviti bjanko zadužnicu, kao instrument osiguranja provedbe ugovora, ovjerenu kod javnog bilježnika.

Korisniku dosadašnjih potpora Grada Orahovice, nove se mogu odobriti isključivo ako su prethodne utrošene u cijelosti i namjenski.

Isplata potpore

Korisnicima sredstava odobreni iznos financiranja isplaćuje se na njihov račun po potpisu ugovora, a nakon dostave dokaza Gradu Orahovici o plaćenim troškovima Projekta na

sljedeći način:

a) Isplata potpore za projekte realizirane prije podnošenja prijave

Korisnicima potpore kojima je potpora odobrena za projekt realiziran prije podnošenja prijave, i koji su prijavi priložili račune, dokaze o plaćanju i svu dokumentaciju o provedbi projekta, potpora se isplaćuje po potpisu ugovora i dostavi izvještaja.

b) Isplata potpore za ostale projekte

Potpora se isplaćuje nakon što korisnik dostavi izvještaj o provedbi projekta s dokumentacijom iz koje je vidljiva realizacija projekta u cijelost i namjenski utrošak sredstava.

Projekt se smatra realiziranim ukoliko su provedene sve aktivnosti projekta navedene u prijavi

i ugovoru.

Izvještaj o provedbi projekta sadrži:

1. propisani obrazac izvještaja o provedbi projekta

2. kopije računa

3. kopije dokaza o plaćanju (izvodi sa žiro-računa)

4. fotodokumentaciju o realizaciji projekta (fotografije nabavljene opreme,

strojeva, alata i sl.)

5. kopiju prometne dozvole nabavljenog vozila.

Izvještaju nije potrebno ponovo prilagati onu dokumentaciju koja je već dostavljena uz

prijavu.

Dokazi o plaćanju

Prihvatljivi dokazi o izvršenom plaćanju su sljedeći:

- izvodi sa žiro-računa

 Nalog za plaćanje, gotovina, kartično plaćanje, ugovor o operativnom lizingu, kompenzacija i cesija ne prihvaćaju se kao dokaz o izvršenom plaćanju.

Računi kojima se dokazuje namjensko korištenje potpore moraju:

- biti iz 2025. godine

- biti transakcijski (ne gotovinski)

- odnositi se na troškove iste vrste i namjene kako je navedeno u ponudama ili predračunima dostavljenim uz prijavu

Računi kojima se dokazuje namjensko korištenje potpore ne smiju se koristiti za pravdanje drugih potpora koje dodjeljuje Grad Orahovica i ostali davatelji državnih potpora.

Kod isplate potpore nakon dostave dokaza Gradu o plaćenim troškovima Projekta, a u slučaju da se ukupni prihvatljivi troškovi po dostavljenim računima razlikuju od troškova u ponudama dostavljenim uz prijavu, potpora se isplaćuje prema opravdanim troškovima na sljedeći način:

- ako su ukupni prihvatljivi troškovi po dostavljenim računima veći od troškova

prikazanih u prijavi potpora se isplaćuje u odobrenom iznosu,

- ako su ukupni prihvatljivi troškovi po dostavljenim računima manji od troškova

prikazanih u prijavi potpora se isplaćuje prema opravdanim troškovima, u kojem

se slučaju vrijednost ulaganja određuje isključivo prema troškovima

opravdanima izvještajem, a ne prema prijavljenim troškovima projekta.

Rokovi za dostavu izvještaja

Zadnji rok za dostavu izvještaja o provedbi projekta je 31. prosinca 2025. godine.

Iznimno, rok za dostavu izvještaja o provedbi projekta može se produljiti iz objektivnih razloga. Jedinstveni upravni odjel odlučuje o produljenju roka temeljem obrazložene molbe korisnika potpore. O produljenju roka sklapa se s korisnikom potpore dodatak ugovoru.

Korisnici potpore kojima je odobreno produljenje roka dužni su do ugovorenog roka dostaviti Jedinstvenom upravnom odjelu izvještaj i račune kojima dokazuju namjensko korištenje Potpore.

Sredstva potpore neće biti uplaćena prijaviteljima koji ne dostave izvještaj u roku, i isti će biti isključeni iz dodjele potpora sljedeće godine.

Sukladno odredbama Zakona o provedbi Opće uredbe o zaštiti podataka ("Narodne novine" broj 42/18) i Uredbe (EU) 2016/679, dokumenti dostavljeni na Javni poziv poslani su slobodnom voljom osoba koje podnose prijavu na Javni poziv te se smatra da su dale privolu za obradu osobnih podataka. Podaci će se obrađivati isključivo u svrhu provedbe javnog poziva.

KLASA: 300-01/25-01/2

URBROJ: 2189-12-01/01-25-3

Orahovica, 22. rujna 2025.

 GRADONAČELNIK

 **Milan Babac, dipl. soc.**